Valimai

Valimai (oversettelse: Makt) er en indisk tamil-språklig action-/thrillerfilm regissert av H. Vinoth, som også har skrevet manus, og produsert av Zee Studios og Boney Kapoor i Bayview Projects LLP. Stjerner som Ajith Kumar, Huma Qureshi og Kartikeya Gummakonda spiller i filmen. Filmens musikk er komponert av Yuvan Shankar Raja.

Dette er den andre filmen der Ajith, Vinoth og Kapoor har samarbeidet; den første var Nerkonda Paarvai (2019). Vinoth skrev manuset i 2018, før Ajith var inne i bildet. Opptakene startet i desember 2019 i Hyderabad og ble fullført i februar 2021, til tross for at produksjonen ble forsinket på grunn av koronapandemien. Store deler av filmen ble tatt opp i Chennai og Hyderabad; noen få sekvenser ble spilt inn i Russland.

Underveis i produksjonsperioden fikk filmen medieoppmerksomhet på grunn av press fra fans om å få en oppdatering om prosjektet. Filmen skulle opprinnelig hatt kinopremiere i 2020, men premieren har blitt utsatt flere ganger på grunn av pandemien.

Handling 
I Chennai er en ulovlig motorsykkel-gjeng kjent Satan's Slave involvert i en rekke kriminelle hendelser, deriblant narkotika-handel, tyveri eller drap. De blir ledet av Naren, også kjent som Wolfranga. Ettersom slike forbrytelser øker, får politi-betjent Arjun Kumar fra Madurai - som er beryktet for hans særegne metoder for å håndtere rettferdighet på - å brekke armene til kriminelle, slik at de aldri gjentar sine forbrytelser. Arjun er den eneste forsørgeren i familien sin, som består av hans mor, hans eldre bror og hans kone, Arjuns gifte yngre søster og yngre bror Ashok en arbeidsledig. Men Ashok blir stadig sett ned på av søsterens sviger-foreldre, på grunn av hans arbeidsledighet - som også bekymrer Arjun og moren hans.

I samarbeid med sin kollega og venn Sophia oppdager Arjun liket av en mann ved et herberge, hvis venn hadde forrådt resten av gjengen. Men vennen til denne personen velger imidlertid å begå selvmord. Arjun legger merke til mannens motorsykkel-hjelm på rommet hans, og oppdager at han var en tyv som brukte en stjålet motorsykkel kjøpt fra en svartebørs-forhandler på internett. Dette fører Arjun og Sophia på sporet av en rekke forbrytelser, som blir gjennomført av en motorsykkel-gjeng. Arjun utleder at alle disse forbrytelsene blir utført av den samme organisasjonen. Han sender en kollega, som utgir seg for å være leiesoldat, til kjeltringene i håp om å skaffe mer informasjon.

Politiet oppdager etter hvert at Wolfranga er lederen, og politiet arresterer flere av gjengen. Men i løpet av etterforskningen oppdager Arjun også at broren Ashok også kan være involvert i deres kriminelle aktiviteter. På vei til et fengsel angriper motorsykkel-gjengen konvoien som frakter flere av gjeng-medlemmene. De dreper også flere politi-betjenter i løpet av konfrontasjonen, og hjelper Wolfranga med å komme seg unna. Arjun blir degradert fra den videre etterforskningen, på grunn av Ashoks involvering. Saken blir overlevert til politi-betjentene Rajangam og Anbarasu, som begge er misunnelige på Arjun. Men både Rajangam og Anbarasu står i hemmelighet på lønningslisten til Wolfranga, og de bryr seg ikke om etterforskningen.

Men Arjuns mor nekter å spise mat eller drikke på grunn av skyldfølelse, etter å ha sett hva slags problemer Ashok har forårsaket. Dette får Arjun til å ta saken i egne hender, og løse saken på egen hånd. Med Sophias hjelp, sammen med noen få pålitelige hjelpere i hans tidligere avdeling, får Arjun tak i et medlem av gjengen. Det blir avslørt at Ashok hadde blitt kjent med Wolfranga, etter at Ashok ble ydmyket foran resten av familien på grunn av søsterens svigerforeldre - og de nektet å la datteren deres gifte seg med Ashok. Arjun og Sophia planlegger deretter å avsløre Rajangam og Anbarasus som lenge har vært ansatt av Wolfranga. Men Wolfranga kidnapper Arjuns familie, og holder dem som gissel for å sørge for at Arjun følger hans instruksjoner.

Skuespillere 

 Ajith Kumar som Arjun
 Huma Qureshi
 Kartikeya Gummakonda
 Gurbani Dommer
 Sumithra
 Yogi Babu
 Selva
 G. M. Sundar
 Achyuth Kumar
 Raj Ayyappa
 Pearle Maaney
 Dhruvan
 Chaitra Reddy
 Pavel Navageethan
 Pugazh
 Dinesh Prabhakar

Produksjon

Utvikling 

Kort tid etter at regissør H. Vinoth hadde hatt premiere med sin andre film Theeran Adhigaaram Ondru (2017), kontaktet han skuespiller Ajith Kumar med tilbud om en hovedrolle som skurken i en actionfilm. Ajith avslo og ba i stedet regissøren om å jobbe med den tamilske nyinnspillingen av hindi-filmen Pink fra 2016; den tamilske versjonen skulle hete Nerkonda Paarvai. I januar 2019, da arbeidet med filmen var i gang, opplyste produsenten Boney Kapoor at han skulle samarbeide med Ajith Kumar og regissør Vinoth for andre gang, og at det aktuelle prosjektet hadde arbeidstittelen Thala 60. Kapoor uttalte også at filmen vil ha sekvenser der rollefigurer kappkjører med bil, noe som tydet på at filmen ville bli en actionfilm. Det ble sagt at Vinoth hadde skrevet manuset med en annen skuespiller i tankene, og at han måtte gjøre endringer i manus da Ajith ble involvert. Filmopptakene skulle ha startet den 29. august 2019. Men produksjonen ble forsinket fordi Vinoth ikke var ferdig med filmmanuset.

Referanser

Eksterne lenker 
 

Indiske actionfilmer
Filmer lagt til Russland
Filmer fra 2022
Actionthrillere